als_Latn dik_Latn sag_Latn
Anketa e gjashtë për kushtet e punës në Evropë – 2015
Eurofound do të kryejë Anketën e gjashtë për kushtet e punës në Evropë (EWCS) në 2015.
Në bashkëpunim me Ipsos, Eurofound do të intervistojë më shumë se 43.000 punëtorë nga 35 shtete evropiane gjatë edicionit të gjashtë të anketës. Intervistat e drejtpërdrejta do të kryhen në shtëpitë e njerëzve të intervistuar dhe do të mbulojnë një gamë të gjerë pyetjesh lidhur me kushtet individuale të punës. Gjithë informacioni i mbledhur do të trajtohet në mënyrë më konfidenciale të mundur, duke garantuar anonimitetin e secilit të intervistuari. Gjatë kësaj ankete do të intervistohen njerëz të përzgjedhur në mënyrë rastësore nga një mostër statistike e shoqërisë prej 1.000 – 3.300 njerëzish nga çdo shtet.
Anketa hulumton kualitetin e mjedisit të punës dhe ofron informacion për një gamë të gjerë temash, duke përfshirë: ekspozimin ndaj rreziqeve fizike dhe psiko-sociale, kohëzgjatjen dhe organizimin e orarit të punës, statutin dhe kontratën e punës, vendin e punës, organizimin e punës, ekuilibrin punë-jetë dhe mbivendosjen e punës mbi jetën jashtë vendit të punës, trajnim dhe mësim në vendin e punës, zërin e punëtorit në vendin e punës, shëndetin, mirëqenien dhe të ardhurat. Edicioni i gjashtë i anketës përfaqëson një piketë shumë të rëndësishme për Eurofund, sepse ajo është një ngjarje, e cila ndërtohet mbi mësimet nga pesë anketat e mëparshme, duke ndriçuar peizazhin e pasur të trendeve lidhur me vendet e punës në Evropës gjatë 25 viteve të fundit.
Deri tani, Eurofund ka kryer pesë Anketa për kushtet e punës në Evropë, më saktë në 1991, 1995, 2000-2001, 2005 dhe 2006. Zhvillimi i EWCS pasqyron zgjerimin e BE gjatë 25 viteve të fundit. Në 1991 anketa ka mbuluar vetëm 12 shtete, ndërsa në 1995 anketa ka mbuluar 15 dhe në 1996, 16 shtete (BE15 dhe Norvegjinë). Anketa e vitit 2001 ka përfshirë edhe 10 shtetet kandidate për anëtarësim. Anketa e tretë (2005) ka përshirë 27 shtete anëtare të BE plus Kroacinë, Turqinë, Zvicrën dhe Norvegjinë, ndërsa anketa e pestë (2010) ka mbuluar të njëjtat shtete (pa Zvicrën) plus Shqipërinë, Ish-Republikën Jugosllave të Maqedonisë, Kosovën dhe Bosnjën e Hercegovinën – d.m.th. një total prej 34 shtetesh.
Anketa e gjashtë përfshin 35 shtete: 28 shtete anëtare të BE, pesë shtete kandidate për anëtarësim në BE (Shqipërinë, Ish-Republikën Jugosllave të Maqedonisë, Serbinë dhe Turqinë), si edhe Zvicrën dhe Norvegjinë. Kjo do të jetë anketa më e gjerë deri tani nga pikëpamja e shteteve të mbuluara. Rezultate e para të Anketës së gjashtë për kushtet e punës në Evropë do të prezantohen para fundit të vitit 2015.
Për më shumë informacion lidhur me Anketën e gjashtë për kushtet e punës në Evropë, ju lutemi të kontaktoni zonjën Sophia MacGoris në smg@eurofound.europa.eu
als_Latn als_Latn als_Latn als_Latn als_Latn als_Latn als_Latn